જમ્મુ-કાશ્મીરમાં ન્યાયની સામે સરમુખ્યત્યારશાહીવિજેતા બનતી હોય એવા સ્પષ્ટ સંકેતો જોઇ શકાય છે અને તેથી જ કહી શકાય કે સોપિયાન જિલ્લાના ગવાનપોરા ગામ ખાતે ગત 27 જાન્યુઆરીના રોજ બનેલી ગોળીબારની ઘટના બાદ લશ્કરના જે અધિકારી સામે એફઆઇઆર (ફર્સ્ટ ઇન્ફર્મેશન રિપોર્ટ) દાખલ કરવાની માંગ ઉઠી હતી તે અધિકારીની ચિંતા તદ્દન કાલ્પનિક અને આભાસી છે. ગત 12 ફેબ્રુઆરીના રોજ સુપ્રિમ કોર્ટના મુખ્ય ન્યાયમૂર્તિની અધ્યક્ષતાવાળી ત્રણ ન્યાયમૂર્તિઓની એક બેન્ચે “સૈનિકોની નૈતિકતાનું રક્ષણ” કરવાની દાદ માંગતી એક અરજીની સુનાવણી હાથ ધરી હતી.કોર્ટે એક પક્ષીય આદેશ કરતાં ઠરાવ્યું હતું કે જમ્મુ-કાશ્મીર પોલીસે 10- ગઢવાલ રાઇફલ્સના મેજર આદિત્ય કુમાર સામે કોઇ “જોર-જુલમ કે બળજબરીપૂર્વકના” પગલાં ભરવા નહીં. સશસ્ત્રદળોના અધિકારીઓની સેવા કરનારા લોકોના બાળકો દ્વારા કરાયેલી એક અરજીના સંદર્ભે થોડા દિવસો અગાઉ ગત 9 ફેબ્રુઆરીના રોજ માનવ અધિકાર પંચે તોફાની અને હુલ્લડબાજ લોકોના ટોળા દ્વારા લશ્કરના જવાનો ઉપર થતાં હુમલા અને પથ્થરબાજીની ઘટનાઓની તપાસ કરવાનો નિર્ણય કર્યો હતો અને પંચે એ વાતે સંમત્તિ દર્શાવી હતી કે લશ્કરના જવાનોની સલામતીના મુદ્દે વિચારણા કરવી જરૂરી છે. જ્યાં ફક્ત શંકાના આધારે કોઇને મોતને ઘાટ ઉતારી દેવાની પણ સત્તા ધરાવતા હોય એવા વિસ્તારોમાં લશ્કરના જવાનોના માનવ અધિકારનો મુદ્દો આગળ ધરીને ભોગ બનેલા નાગરિકોને ન્યાયનો ઇન્કાર કરાયો છે તે બાબત ઉડીને આંખે વળગે એવી છે. તપાસ ઉપર પણ મનાઈ હૂકમ આવી ગયો હોઇ ફરિયાદ નોંધાવવા ઉપર પણ પ્રતિબંધ મૂકી દેવાયો છે.